text: Тази неделя историческа възстановка "Един ден от обсадата на Плевен" | infoPleven - новини от Плевен
  Начало / Общество / Тази неделя историческа възстановка "Един ден от обсадата на Плевен"
  Тази неделя историческа възстановка "Един ден от обсадата на Плевен"
  infoPleven 03.12.2018 09:27
  По повод честванията на 141 години от освобождението на Плевен от турско робство на 9 декември 2018 г. от 12.00 часа в местността "Янъка" в югоизточната част на Кметство с. Буковлък ще се проведе историческата възстановка "Един ден от обсадата на Плевен – 1877 г." . Мероприятието се провежда в памет на хилядите загинали за освобождението на Плевен се организира от Регионален клон "Традиция" – Плевен, съвместно с Кметство с. Буковлък. Възстановката ще представи моменти от най-тежката и продължителна битка в хода на Руско-турската освободителна война /1877-1878/ – обсадата на Плевен.
  Като част от поредицата от мероприятия, които "Традиция" – Плевен ще реализира във връзка с честванията е Поход на признателността, който ще се проведе на 8 декември. Той ще тръгне в 11.30 часа от началото на парк "Кайлъка" и ще стигне до братската могила на войниците от 124 пехотен Воронежки полк, намиращ се между Плевен и Кметство с. Радишево.